section_heading: Zemljopisne karakteristike
paragraph_text: Kitzbühelske Alpe protežu se u dužinu u smjeru istok - zapad nekih 80 km, a široke su od 25 do 35 km. Protežu se od rijeke Saalach i Zellerskog jezera kod Zell am Seea na istoku do doline Zillertal i Tuxerskih Alpi na zapadu. S juga graniče sa Zillertalskim Alpama i Visokim Turima preko rijeke Salzach, a sa sjevera graniče s rijekom Inn.